text: Studerende lukket inde i bur
  01 oktober 2010 kl. 06.17
  Fra i dag klokken 12 vil ti studerende tilbringe et døgn som hjemløse studerende i et bur på Rønhaveplads i Sønderborg.
  
   
  Anledningen er regeringens bebudede nedskæringer på uddannelsesområdet. Det oplyser formanden for Danske Gymnasieelevers Sammenslutning i Sønderjylland, Amalie Gye Larsen, til jv.dk. De ti studerende håber, at de med denne happening kan få politikerne til at indse, at der føres en ungdoms- og udkantsfjendtlig politik.
  